REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/478-21

22. novembar 2021. godine

B e o g r a d

ZAPISNIK

50. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 22. NOVEMBRA 2021. GODINE

Sednica je počela u 10,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Olivera Pešić, Goran Kovačević, Boban Birmančević , Bratimir Vasiljević, Vladimir Marinković, Zoltan Pek i Vojislav Vujić.

Sednici su prisustvovali : Andrijana Pupovac (zamenik Duška Tarbuka), Ana Belioca (zamenik Sonje Vlahović) i Uglješa Marković (zamenik Dušana Bajatovića).

Sednici nisu prisustvovali članovi Odbora: Ana Čarapić, Ljiljana Kuzmanović Vujaković i Milorad Mijatović, niti njihovi zamenici.

Sednici su prisustvovali i narodni poslanici, izvestioci Odbora koji su razmatrali Predlog zakona o budžetu za 2022.godinu: Ljubinko Rakonjac, predsednik Odbora za zaštitu životne sredine i Miloš Terzić, član Odbora za kulturu i informisanje.

Sednici je prisustvovao i narodni poslanik Milija Miletić.

Sednici su prisustvovali: Siniša Mali, ministar finansija; poverenici izMinistarstva finansija: Slavica Savičić i Saša Stevanović, državni sekretari; Snežana Karanović, Ana Tešić, Darko Komnenić i Dragan Demirović, pomoćnici ministra; Marko Gvero, direktor Uprave za trezor, Zvezdan Popović, v.d.pomoćnika direktora Uprave za Trezor, Milesa Marjanović**,** načelnik Odeljenja budžeta, Milka Živanović, načelnik Odeljenja za carinski sitem, Nataša Škembarević i Vera Vukčević Gligorić, načelnici odeljenja u Upravi za trezor i Dragan Babić, Uprava za javni dug; predstavnici Ministarstva građevinarstva, saobraćaja iinfrastrukture: Tomislav Momirović, ministar i Milena Kovačević, načelnik Odeljenja za budžet i finansijsko upravljanje; predstavnici Narodne banke Srbije: dr Jorgovanka Tabaković, guverner, Ana Ivković, viceguverner, Dejan Dević, generalni direktor Direkcije za zakonodavno-pravne poslove, Nikola Dragašević, generalni direktor Sektora za monetarne i devizne operacije, Savo Jakovljević, generalni direktor Sektora za ekonomska istraživanja i statistiku i Darko Stamenković, generalni direktor Sektora za kontrolu poslovanja banaka; predstavniciFiskalnogsaveta: prof. dr Pavle Petrović, predsednik , dr Nikola Altiparmakov i Bojan Dimitrijević, članovi i Danko Brčerević, glavni ekonomista; dr Miladin Kovačević, predstavnik Saveta za koordinaciju aktivnosti i mera za rast bruto domaćeg proizvoda i predstavnici Državne revizorske institucije: dr Duško Pejović, predsednik, dr Bojana Mitrović, potpredsednik, Nevenka Bojanić i Ljiljana, članovi Saveta i Mirjana Gačević, ovlašćeni državni revizor.

Na predlog predsednika Odbora, Odbor je jednoglasno (sa trinaest glasova za) utvrdio sledeći:

D n e v n i r e d:

1. Razmatranje Predloga zakona o budžetu Republike Srbije za 2022. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu, koji je podnela Vlada (broj 400-1955/21 od 4. novembra 2021.godine), u načelu;
2. Razmatranje Predloga zakona o završnom računu budžeta Republike Srbije za 2020. godinu, koji je podnela Vlada (broj 400-1954/21 od 4. novembra 2021. godine), u načelu;
3. Razmatranje Predloga zakona o izmenama i dopuni Zakona o budžetskom sistemu, koji je podnela Vlada (broj 400-1967/21 od 4. novembra 2021. godine), u načelu;
4. Razmatranje Predloga zakona o dopunama Zakona o porezu na dobit pravnih lica, koji je podnela Vlada (broj 011-1965/21 od 4. novembra 2021. godine), u načelu;
5. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1964/21 od 4. novembra 2021. godine), načelu;
6. Razmatranje Predloga zakona o izmenama Zakona o porezima na upotrebu, držanje i nošenje dobara, koji je podnela Vlada (broj 011-1963/21 od 4. novembra 2021. godine), u načelu;
7. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 011-1962/21 od 4. novembra 2021. godine), u načelu;
8. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 011-1961/21 od 4. novembra 2021. godine), u načelu;
9. Razmatranje Predloga zakona o budžetskoj inspekciji, koji je podnela Vlada (broj 400-1959/21 od 4. novembra 2021. godine), u načelu;
10. Razmatranje Predloga zakona o izmenama i dopunama Zakona o eksproprijaciji, koji je podnela Vlada (broj 011-1958/21 od 4. novembra 2021. godine), u načelu;
11. Razmatranje Predloga zakona o izmenama i dopunama Carinskog zakona, koji je podnela Vlada (broj 011-1957/21 od 4. novembra 2021. godine), u načelu;
12. Razmatranje Predloga zakona o regulisanju obaveza Republike Srbije prema Međunarodnom monetarnom fondu po osnovu korišćenja sredstava opšte alokacije specijalnih prava vučenja odobrenih Odlukom Odbora guvernera Međunarodnog monetarnog fonda od 2. avgusta 2021. godine, koji je podnela Vlada (broj 400-1960/21 od 4. novembra 2021. godine), u načelu;
13. Razmatranje Predloga zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije koju predstavlja ministar finansija („Zajmoprimac“) za Program „Integrisano upravljanje čvrstim otpadom, faza I“, koji je podnela Vlada (broj 011-1877/21 od 28. oktobra 2021. godine).

Pre prelaska na rad po utvrđenom dnevnom redu Odbor je jednoglasno (sa trinaest glasova za) usvojio zapisnike sa 46,47,48. i 49. sednice Odbora.

Odbor je (sa trinaest glasova za), **u**svojio predlog predsednika Odbora da se, radi efikasnijeg rada Odbora, o tačkama dnevnog reda 1. i 2. vodi zajednički načelni pretres, o tačkama 3-13 zajednički načelni i jedinstven pretres, u skladu sa članom 76. Poslovnika, a da se potom o svakoj tački dnevnog reda Odbor pojedinačno izjasni.

Aleksandra Tomić je podsetila prisutne na član 75. Poslovnika Narodne skupštine, koji propisuje vreme za raspravu na sednici Odbora.

Predsednik Odbora je obavestila članove Odbora da su u skladu sa članom 173. stav 2. Poslovnika Narodne skupštine Odboru dostavljeni izveštaji odbora koji su razmatrali Predlog zakona o budžetu za 2022. godinu:

- **Izveštaj Odbora za zaštitu životne sredine,** koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 25 – Ministarstvo zaštite životne sredine;

- **Izveštaj Odbora za privredu, regionalni razvoj, trgovinu, turizam i energetiku**,koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2022. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike i Razdeo 32 – Ministarstvo trgovine, turizma i telekomunikacija, u načelu;

- **Izveštaj Odbora za dijasporu i Srbe u regionu,** koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 17, Glava 17.2- u delu koji se odnosi na Upravu za saradnju s dijasporom i Srbima u regionu;

- **Izveštaj Odbora za poljoprivredu, šumarstvo i vodoprivredu**, koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 24 - Ministarstvo poljoprivrede, šumarstva i vodoprivrede;

- **Izveštaj Odbora za kulturu i informisanje** koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 29 – Ministarstvo kulture i informisanja;

**- Izveštaj Odbora za obrazovanje, nauku, tehnološki razvoj i informatičko društvo** koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 26 – Ministarstvo prosvete, nauke i tehnološkog razvoja.

**PRVA I DRUGA TAČKA: Zajednički načelni pretres**

Predložene zakone po tačkama 1. i 2. obrazložili su ministar finansija Siniša Mali, guverner Narodne banke dr Jorgovanka Tabaković, predsednik Fiskalnog saveta prof. dr Pavle Petrović, dr Miladin Kovačević, predstavnik Saveta za koordinaciju aktivnosti i mera za rast bruto domaćeg proizvoda i dr Duško Pejović, predsednik Saveta Državne revizorske institucije.

U uvodnom izlaganju, Siniša Mali, ministar finansija istakao je da predlog budžeta za 2022. godinu ima dva osnovna cilja a to su podizanje životnog standarda građana i dalje jačanje ekonomije. U vezi sa povećanjem životnog standarda stanovništva, predviđeno je povećanje penzija po tzv. švajcarskom modelu, u iznosu od 5,5% koje stupa na snagu od 1. januara 2022.godine kao i jednokratna pomoć od 20.000 dinara koja će biti isplaćena svim penzionerima u februaru 2022. godine. Od 1. januara 2022. godine planirano je i povećanje i plate u javnom sektoru u proseku oko 7,3%. Doneta je i odluka o povećanju minimalne zarade i ona će od sledeće godine iznositi preko 35.000 dinara.

Ministar finansija je naveo da drugi cilj budžeta predstavlja dalje jačanje ekonomije kroz kapitalne investicije koje iznose 486 mlrd.dinara ili 7,3% BDP-a.

 Ukupni planirani prihodi za 2022. godinu iznose 1.516 mlrd. dinara dok su ukupni rashodi planirani u iznosu od 1.717 mlrd dinara. Deficit je umanjen, iznosi 200,2 mlrd.dinara odnosno 3% BDP. Umanjenje deficita, u dogovoru sa Međunarodnim monetarnim fondom, omogućava smanjenje udela javnog duga u BDP sa očekivanih 58,2 % u 2021.godini, na 55,5% do kraja 2022. godine.

U svom izlaganju dr Jorgovanka Tabaković, guverner Narodne banke Srbije, istakla je da je budžet za 2022. godinu zasnovan na realističnim makrekonomskim pretpostavkama i projekcijama sa opreznim pristupom i dobrim fiskalnim planom koji za narednu godinu doprinosi ubrzanju privrednog rasta, povećanju investicija i konkurentnosti, sa jedne strane kao i rastu zaposlenosti i standarda stanovištva, sa druge strane. Narodna banka Srbije se slaže sa makroekonomskim pretpostavkama, koje je pri izradi budžeta za 2022. godinu, koristila Vlada Republike Srbije uključujući i projekciju realnog rasta BDP od 4,5 %., smanjenje deficita na 3% BDP-a i javnog duga ispod 57% BDP-a.

Predsednik Fiskalnog saveta prof.dr Pavle Petrović je istakao da je budžet za 2022. godinu oprezno planiran, da će se projekcija deficita od 3% BDP, odnosno 1,7 mlrd. evra, lako ostvariti dok projekcija Fiskalnog saveta predviđa da će deficit verovatno biti manji od 2%, odnosno, 1 mlrd evra. Precizirao je da je ocena Fiskalnog saveta bazirana na planiranim prihodima i rashodima.

U daljem izlaganju, Pavle Petrović je naglasio da Fiskalni savet podržava konzervativno planirane prihode i široko planirane stavke rashoda, da podržava opreznost na strani prihoda i rashoda jer je u uslovima neizvesnosti koje donosi pandemija dobro imati rezerve.

Miladin Kovačević je u svom izlaganju obrazložio dva ekonomska pokazatelja: bruto društveni proizvod i inflaciju istakavši da računice koje su pravljene na osnovu podataka iz meseca septembra ukazuju da bi se 2021. godina mogla završiti sa rastom BDP od 7,4%. U odnosu na makroekonomski okvir u budžetu za 2021.godinu, inflacija je malo promenjena, iznosi 3,7% , deflator BDP je 4,7 što je opravdano jer su unutrašnje cene nešto više u odnosu na spoljašne cene u okruženju. Planirana inflacija u 2022.godini je 3,7%, deflator BDP ispod 3,0 što je posledica odnosa spoljne inflacije koja je viša u odnosu na unutrašnju inflaciju.

Predlog zakona o završnom računu budžeta Republike Srbije za 2020. godinu, obrazložio je predsednik Državne revizorske institucije i generalni državni revizor dr Duško Pejović.

Duško Pejović je istakao da su revizijom Završnog računa budžeta Republike Srbije za 2020. godinu obuhvaćeni finansijski izveštaji 29 subjekata, od čega je 18 direktnih,10 indirektnih budžetskih korisnika i završni račun budžeta za 2020. godinu. Izraženo je 10 pozitivnih mišljenja, 18 mišljenja sa rezervom i jedno negativno mišljenje koje se odnosi na Upravu za agrarna plaćanja. Tokom sprovođenja revizije završnog računa utvrđene su greške u iznosu od 68,3 mlrd.dinara što je veliki iznos ali znatno manji u odnosu na 2018. i 2019.godinu.

Kao najčešće uzroke utvrđenih nepravilnosti, predsednik Državne revizorske institucije je naveo nedovoljnu efikasnost i funkcionalnost finansijskog upravljanja i kontrole, internu reviziju koja nije u potpunosti uspostavljena kao i nepotpuno uređen računovodstveni sistem.

 U diskusiji o predloženim zakonima učestvovali su članovi Odbora: Veroljub Arsić, Goran Kovačević, Boban Birmančević, predsednik Odbora Aleksandra Tomić i izvestioci Odbora koji su razmatrali budžet za 2022. godinu: Ljubinko Rakonjac, predsednik Odbora za zaštitu životne sredine i Miloš Terzić, član Odbora za kultutu i informisanje.

Posle objedinjene rasprave o predlozima zakona, pristupilo se izjašnjavanju o predlozima zakona pojedinačno.

**PRVA TAČKA DNEVNOG REDA:** **Razmatranje Predloga zakona o budžetu Republike Srbije za 2022. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu, u načelu**

Sednici je kao predstavnik predlagača prisustvovao Siniša Mali, ministar finansija.

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova za) odlučio da podnese sledeći

I Z V E Š T A J

I

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o budžetu Republike Srbije za 2022. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2022. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2022. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2022. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2022. godinu, u načelu.

II

 Odbor za finansije, republički budžet i kontrolu trošenja javnih sredstava, na osnovu člana 174. Poslovnika Narodne skupštine, razmotrio je izveštaje odbora Narodne skupštine koji su, u skladu sa članom 173. stav 1. Poslovnika Narodne skupštine, dostavljeni Odboru za finansije, republički budžet i kontrolu trošenja javnih sredstava, kao nadležnom odboru, i to:

 - Izveštaj Odbora za zaštitu životne sredine koji je odlučio da predloži Odboru za finansije, republički bucet i kontrolu trošenja javnih sredstava da prihvati u načeluPredlog zakona o budžetu Republike Srbije za 2022. godinu**,** Razdeo 25 - Miiistarstvo zaštite životne sredine;

 - Izveštaj Odbora za privredu, regionalni razvoj, trgovinu, turizam i energetiku, koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2022. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike i Razdeo 32 – Ministarstvo trgovine, turizma i telekomunikacija, u načelu;

 - Izveštaj Odbora za dijasporu i Srbe u regionu koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 17, Glava 17.2- u delu koji se odnosi na Upravu za saradnju s dijasporom i Srbima u regionu;

 - Izveštaj Odbora za obrazovanje, nauku, tehnološki razvoj i informatičko društvo, koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 26 – Ministarstvo prosvete, nauke i tehnološkog razvoja;

 - Izveštaj Odbora za kulturu i informisanje, koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, Razdeo 29 – Ministarstvo kulture i informisanja;

- Izveštaj Odbora za poljoprivredu, šumarstvo i vodoprivredu, koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2022. godinu, razdeo 24 - Ministarstvo poljoprivrede, šumarstva i vodoprivrede.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA:** **Razmatranje Predloga zakona o završnom računu budžeta Republike Srbije za 2020. godinu, u načelu**

Sednici je prisustvovao Siniša Mali, ministar finansija.

Na osnovu člana 156. stav 3. Poslovnika Narodne Skupštine, Odbor je jednoglasno (dvanaest glasova za) odlučio da podnese sledeći

I Z V E Š T A J

 Odbor je, u skladu sa čl. 155. stav 2. i 177. Poslovnika Narodne skupštine, odlučio da predloži Narodnoj skupštini da prihvati Predlog zakona o završnom računu budžeta Republike Srbije za 2020. godinu, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA-TRINAESTA TAČKA:** Zajednički načelni i jedinstveni pretres

Predložene zakone po tačkama 3-13. obrazložili su Slavica Savičić i Saša Stevanović, državni sekretari u Ministarstvu finansija, Snežana Karanović, pomoćnik ministra finansija za carinski sistem i Dragan Babić, viši savetnik u Upravi za javni dug.

 Državni sekretar Saša Stevanović obrazložio je Predlog zakona o izmenama i dopuni Zakona o budžetskom sistemu, Predlog zakona o budžetskoj inspekciji i Predlog zakona o regulisanju obaveza Republike Srbije prema Međunarodnom monetarnom fondu po osnovu korišćenja sredstava opšte alokacije specijalnih prava vučenja odobrenih Odlukom Odbora guvernera Međunarodnog monetarnog fonda od 2. avgusta 2021. godine.

 U svom izlaganju, državni sekretar je ukazao na dva osnovna razloga koja su sadržana u izmenama i dopuni zakona o budžetskom sistemu: povećanje plata u javnom sektoru od 1. januara 2022. godine i uvođenje pravnog osnova za centralizovani obračun plata za sve zaposlene u državnim organima i javnim službama tzv.ISKRA čija se kompletna primena očekuje 2025.godine.

 Jedan od najvažnijih razloga za donošenje zakona o budžetskoj inspekciji je centralizacija budžetske inspekcije koja predstavlja i jedan od zahteva u okviru pregovaračkog Poglavlja 32 koje se odnosi na finansijski nadzor.

Saša Stevanović je objasnio da je Republici Srbiji odlukom Odbora guvernera Međunarodnog monetarnog fonda dodeljeno 627.596.351 specijalnih prava vučenja i da specijalno pravo vučenja nije klasičan kredit Međunarodnog monetarnog fonda već resurs koji članice Međunarodnog monetarnog fonda mogu da koriste za svoje potrebe fleksibilno u zavisnosti od svojih trenutnih potreba.

Državni sekretar Slavica Savičić obrazložila je Predlog zakona o dopunama Zakona o porezu na dobit pravnih lica, Predlog zakona o izmenama i dopunama Zakona o porezu na dohodak građana, Predlog zakona o izmenama Zakona o porezima na upotrebu, držanje i nošenje dobara, Predlog zakona o izmenama i dopunama Zakona o porezima na imovinu, Predlog zakona o izmenama i dopunama Zakona o doprinosima za obavezno socijalno osiguranje i Predlog zakona o izmenama i dopunama Zakona o eksproprijaciji.

 Državni sekretar je istakla da je osnovni razlog za donošenje zakona o dopunama Zakona o porezu na dobit pravnih lica, sadržan u podsticanju unosa prava intelektualne svojine (autorsko pravo, pravo srodno autorskom, kao i pravo u vezi sa pronalaskom) kao nenovčanog uloga u kapital rezidentnog pravnog lica, nezavisno od toga da li se radi o osnivanju novog, ili povećanju osnovnog kapitala već postojećeg pravnog lica.

Predlog zakona o izmenama i dopunama Zakona o porezu na dohodak građana omogućava dalje fiskalno rasterećenje prihoda po osnovu rada povećanjem neoporezivog iznosa zarade i stimulisanje zapošljavanja uvođenjem novih poreskih olakšica za zapošljavanje određenih kategorija lica i produženjem perioda primene postojećih olakšica. Predloženo je povećanje neoporezivog iznosa zarade sa 18.300 dinara na 19.300 dinara mesečno, što praktično znači da se smanjuje osnovica poreza na zaradu pa i iznos poreza po tom osnovu.

 Predlogom zakona o izmenama Zakona o porezima na upotrebu, držanje i nošenje dobara se propisani iznos poreza na upotrebu motornih vozila umanjuje za putnička vozila radne zapremine motora preko 2000 cm3, preko navršenih pet godina starosti , za: 25% kod motornih vozila preko pet do osam navršenih godina starosti; 40% kod motornih vozila preko osam do 10 navršenih godina starosti i 65% kod motornih vozila preko 10 navršenih godina starosti.

 Slavica Savičić je ukazala na osnovni razlog za donošenje zakona o izmenama i dopunama Zakona o porezima na imovinu a to je da se pojednostavi postupak utvrđivanja poreza kod prenosa uz naknadu prava svojine na upotrebljenim motornim vozilima koji se vrši između fizičkih lica koja nisu obveznici poreza na dodatu vrednost, smanjenjem administrativnih procedura, što bi trebalo da doprinese i smanjenju troškova koji u vezi sa tim nastaju.

 Predlog zakona o izmenama i dopunama Zakona o doprinosima za obavezno socijalno osiguranje propisije smanjenje stope doprinosa za penzijsko i invalidsko osiguranje, sa 25.5% na 25%, što znači, sa stanovišta obračunavanja i plaćanja doprinosa po osnovu zarade, da je poslodavac oslobođen od plaćanja dela doprinosa koji se obračunava i plaća na teret poslodavca (na teret zarade) u visini od 0.5%, tako da se doprinos na teret poslodavca plaća po stopi od 11%. dok je sadašnja stopa 11.5%. Takođe predlaže se uvođenje nove olakšice za poslodavce koji zaposle novozaposlena lica, na način da se oslobađaju obaveze plaćanja 100% doprinosa za obavezno penzijsko i invalidsko osiguranje po osnovu zarade novozaposlenog lica, za zaradu isplaćenu zaključno sa 31. decembrom 2024. godine.

 U daljem izlaganju, državni sekretar je obrazložila Predlog zakona o izmenama i dopunama Zakona o eksproprijaciji. Predlog zakona definiše kraće rokove za postupanje upravnih organa, te se na precizniji način definišu pojedini pojmovi u ovom zakonu, poput korisnika eksproprijacije, ili se uvode novi instituti poput postavljanja privremenog zastupnika potencijalnim naslednicima, čime bi se doprinelo efikasnosti postupka.

Predlog zakona o izmenama i dopunama Carinskog zakona obrazložila je Snežana Karanović, pomoćnik ministra finansija za carinski sistem. Izmenama i dopunama Carinskog zakona vrši se dalje usklađivanje propisa u smislu preciziranja pojedinih odredbi zakona, uključujući i odgovarajuće izmene tehničke prirode.

Dragan Babić, viši savetnik u Upravi za javni dug je u svom izlaganju detaljno obrazložio finansijske uslove i način na koji će se sredstva zajma iz predloženog Predloga zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije koju predstavlja ministar finansija („Zajmoprimac“) za Program „Integrisano upravljanje čvrstim otpadom, faza I“ , koristiti i otplaćivati.

Posle objedinjene rasprave o predlozima zakona, pristupilo se izjašnjavanju o predlozima zakona pojedinačno.

**TREĆA TAČKA DNEVNOG REDA:** **Razmatranje Predloga zakona o izmenama i dopuni Zakona o budžetskom sistemu, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o budžetskom sistemu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ČETVRTA TAČKA DNEVNOG REDA:** **Razmatranje Predloga zakona o dopunama Zakona o porezu na dobit pravnih lica, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopunama Zakona o porezu na dobit pravnih lica, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**PETA TAČKA DNEVNOG REDA:** **Razmatranje Predloga zakona o izmenama i dopunama Zakona o porezu na dohodak građana, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 3. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dohodak građana, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ŠESTA TAČKA DNEVNOG REDA:** **Razmatranje Predloga zakona o izmenama Zakona o porezima na upotrebu, držanje i nošenje dobara, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvatiPredlog zakona o izmenama Zakona o porezima na upotrebu, držanje i nošenje dobara, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**SEDMA TAČKA DNEVNOG REDA:** **Razmatranje Predloga zakona o izmenama i dopunama Zakona o porezima na imovinu, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezima na imovinu,u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**OSMA TAČKA DNEVNOG REDA:** **Razmatranje Predloga zakona o izmenama i dopunama Zakona o doprinosima za obavezno socijalno osiguranje, u načelu;**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o doprinosima za obavezno socijalno osiguranje, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DEVETA TAČKA DNEVNOG REDA:** **Razmatranje Predloga zakona o budžetskoj inspekciji, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o budžetskoj inspekciji, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DESETA TAČKA DNEVNOG REDA:** **Razmatranje Predloga zakona o izmenama i dopunama Zakona o eksproprijaciji, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o eksproprijaciji, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**JEDANAESTA TAČKA DNEVNOG REDA:** **Razmatranje Predloga zakona o izmenama i dopunama Carinskog zakona, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Carinskog zakona, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DVANAESTA TAČKA DNEVNOG REDA:** **Razmatranje Predloga zakona o regulisanju obaveza Republike Srbije prema Međunarodnom monetarnom fondu po osnovu korišćenja sredstava opšte alokacije specijalnih prava vučenja odobrenih Odlukom Odbora guvernera Međunarodnog monetarnog fonda od 2. avgusta 2021. godine, u načelu**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o regulisanju obaveza Republike Srbije prema Međunarodnom monetarnom fondu po osnovu korišćenja sredstava opšte alokacije specijalnih prava vučenja odobrenih odlukom Odbora guvernera Međunarodnog monetarnog fonda od 2. avgusta 2021. godine, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TRINAESTA TAČKA DNEVNOG REDA:** **Razmatranje Predloga zakona o potvrđivanju Sporazuma o zajmu između KfW, Frankfurt na Majni („KfW“) i Republike Srbije koju predstavlja ministar finansija („Zajmoprimac“) za Program „Integrisano upravljanje čvrstim otpadom, faza I“**

Na osnovu člana 156. stav 3. Poslovnika Narodne Skupštine, Odbor je jednoglasno (deset glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni („KfW”) i Republike Srbije koju predstavlja ministar finansija („Zajmoprimac") za Program „Integrisano upravljanje čvrstim otpadom, faza I”.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 13:20 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić

.